USA beordrer stenging av russisk konsulat i San Francisco
ARTIKKELEN ER OVER TO ÅR GAMMEL Som svar på Russlands krav om at amerikansk tilstedeværelse i landet skal reduseres, har USA beordret russerne om å stenge konsulatet i San Francisco. Det amerikanske utenriksdepartementet uttalte at beslutningen ble tatt i «likhetens ånd», og la til at stengingen av konsulatet i San Francisco, samt to annekser i New York og Washington, må fullføres innen lørdag. – USA har gjennomført beslutningen fra den russiske regjeringen, sier departementets talskvinne Heather Nauert. Bakgrunn: Russland ber USA redusere antall diplomater Russlands regjering beordret nylig USA til å kutte antall ansatte ved ambassaden og konsulatene med to tredeler. Ifølge ABC News mister rundt 600 russiske ansatte og 100 amerikanere jobben sin. – Vi mener denne handlingen var uberettiget og skadelige for forholdet mellom våre land. Stengingen vil redusere antall konsulater som Russland og USA har i hverandres land, til tre. Russlands utenriksminister Sergej Lavrov beklager i en telefonsamtale med sin amerikanske kollega Rex Tillerson amerikanernes beslutning og at spenningene i det bilaterale forholdet mellom landene trappes opp. Det sier det russiske utenriksdepartementet, ifølge flere medier. Den russiske utenriksministeren legger til at de vil undersøke detaljene i USAs beslutning, før de kommer med et ordentlig tilsvar. Lavrov argumenterte for at det er USA, ikke Russland, som startet eskaleringen. At USA måtte kutte antall ansatte i Moskva, var i sin tur en reaksjon på nye amerikanske sanksjoner mot Russland. De ble vedtatt av Kongressen, til tross for at president Donald Trump ikke ønsket dem. USA om russisk diplomat-utvisning: – Beklagelig (VG/NTB)
USA kontrer etter russernes krav om nedtrapping av amerikansk diplomatisk nærvær i landet.